Vierde Sondag in Paastyd - Goeie Herdersondag - Missio
Vierde Sondag in Paastyd – Goeie Herdersondag
Hierdie Sondag staan bekend as Goeie Herder-Sondag. Ons jubel tot eer van die Here omdat Hy ons regtig versorg soos 'n goeie herder sy skape versorg. Ons hoef nie bekommerd te wees as ons swaar kry nie, want ons weet die Here is ons Herder. Hy sorg goed vir sy kudde, die kerk, sodat dit groei en vasstaan. Hy lei sy kerk na ware rus en oorvloed.
Psalm 23 (OAV)
11Geliefdes, in die wêreld is julle vreemdelinge en bywoners. Daarom dring ek by julle daarop aan om nie aan sinlike begeertes toe te gee nie. Dit verwoes net 'n mens se lewe. 12Gedra julle altyd goed onder die heidene sodat, al praat hulle kwaad van julle asof julle misdadigers is, hulle julle voorbeeldige lewe kan sien en God kan verheerlik op die dag van afrekening.
13Omdat die Here dit wil, moet julle julle onderwerp aan elke menslike owerheid, of dit nou die keiser as hoogste gesag is 14of die goewerneurs as sy gevolmagtigdes wat dié wat kwaad doen, moet straf, maar dié wat goed doen, moet prys. 15Dit is die wil van God dat julle deur goed te doen, 'n einde sal maak aan die kwaad wat mense sonder begrip uit onkunde praat.
18Bediendes, onderwerp julle met die nodige ontsag aan julle werkgewers, of hulle nou goedhartig en vriendelik is, of onredelik.
19Dit is genade as iemand die pyn van onverdiende lyding verduur omdat hy aan God getrou wil wees. 20As julle gestraf word wanneer julle oortree het, watter verdienste is daarin as julle dit verdra? Maar om lyding te verdra wanneer julle goed doen, dit is genade van God. 21Juis hiervoor is julle ook geroep, omdat Christus self vir julle gely en so vir julle 'n voorbeeld gestel het, sodat julle in sy voetspore kan volg.
het daar nooit 'n leuen
1. Sorg dat jyself geestelik groei deur die "melk van die woord" – 2:1-3
2. Laat julle as lewende klippe opbou tot 'n geestelike huis vir die Here – 2:4-10
Die tweede sirkel van geestelike groei is die inskakeling in die geloofsgemeenskap. Let op hoe die eerste aksie in ons inskakeling binne die liggaam van Christus aan die Here self verbind word: "Kom na Hom toe … en laat julle as lewende klippe opbou tot 'n geestelike huis … om geestelike offers te bring wat deur Jesus Christus vir God aanneemlik is." (vers 4-5). Dit gaan nie in die eerste plek in jou gemeenskap met ander oor die inskakeling by ander gelowiges nie, hoe belangrik dit ook al mag wees, maar oor jou gemeenskap met die lewende God.
Perus spel hierdie taak nog verder uit deur te sê dat God hulle gekies het om sy ontferming te ontvang: "'sodat julle die deugde kan verkondig' van Hom wat julle uit die duisternis geroep het na sy wonderlike lig." Die wêreld moet hoor dat God hulle lief het en dit met hulle goed bedoel. Só kan hulle Jesus as hoeksteen van hulle eie lewe ontvang, en nie die gevaar loop om oor Hom te struikel nie. Só breek die lig deur in 'n wêreld wat in duisternis gehul is.
1. Weerhou jou van liggaamlike begeertes wat stryd voer teen jou siel – jou bewussyn van God – vers 11. Dit sluit enigiets in wat jou gewete kan verswaar of jou fokus van God kan afhaal.
2. Gedra jou goed in die gemeenskap sodat hulle in jou goeie dade God kan raaksien, selfs wanneer hulle jou beswadder – vers 12. Dit is ook wat Jesus in die Bergrede van ons vra: "Net so moet julle julle lig voor die mense laat skyn sodat hulle julle goeie werke kan sien en julle Vader wat in die hemele is, kan verheerlik." (Matt. 5:16).
3. Wees onderdanig aan elke menslike instelling – dit bring orde in die samelewing – vers 13-14. Dit is wat Paulus ook van gelowiges vra in Romeine 13 – "want daar is geen gesag wat nie van God afkomstig is nie." (Vgl my bydrae: Romeine 13 – Julle moet mekaar liefhê). Uiteraard kan die owerheid verword en afvallig raak van God se goeie orde, soos Johannes in Openbaring 13 skryf (Vgl. my bydrae: Openbaring 13 – God gee insig in die Bose se planne sodat gelowiges kan volhard in geloof). Dan mag en moet 'n mens jou vir verandering beywer. Maar die basiese ingesteldheid om die orde binne die samelewing te handhaaf, is belangrik, selfs wanneer 'n mens jou vir verandering beywer. Dit is deel van die liefdesgebod.
4. Probeer onkunde deur goed doen stopsit, selfs wanneer dwase mense se onkunde wanorde bring – vers 15. Dit is waarskynlik die moeilikste opdrag, maar tegelykertyd ook die belangrikste een. Die versoeking om óók dwaas of nog erger bóós op te tree, moet te alle tye vermy word. 'n Mens maak nie iets reg deur self kwaad te doen nie.
1. Leef as vry mense wat nie verslaaf is aan enigiets nie – vers 16a.
2. Dien God in alles en moenie julle vryheid gebruik as dekmantel vir die kwaad nie – vers 16b.
3. Respekteer alle mense – vers 17a. Jou bewys van respek aan ander mense, al verskil jy selfs drasties, verdien baie keer vir jou 'n spreekbeurt, 'n opening om jou eie bydrae te kan maak.
4. Bejeën die medegelowiges met liefde – vers 17b. Ons kan nie verwag dat die wêreld ons liefde vir mense ernstig sal opneem, as ons nie in die eerste plek ook lief is vir mekaar nie.
5. Leef in ontsag vir God – vers 17c. Dit bly die kern van alles. God is nooit iets of iemand vanselfsprekend nie.
6. Respekteer die keiser – vers 17d. Dit is ook 'n moeilike een, maar een wat ten minste uit eerbied vir die posisie van leierskap van ons gevra kan word. Dit beteken nie dat ons moet ja en amen sê op wat die keisers van die wêreld aanvang nie.
Die enigste voorbeeld wat óns in ons werksverhoudinge, en die Christelike gemeenskap in die breë aan die wêreld kan en mag najaag, is dié van die Here Jesus Christus. Hy het vir ons 'n voorbeeld nagelaat wat ons moet navolg, 'n voorbeeld van lyding "ter wille van". In sy voetspore moet ons volg.
Petrus gebruik hier Jesaja 53 se skets van die Lydende Dienskneg van die Here en pas dit op die Here Jesus Christus toe. Hy lig vier kenmerke van Jesus se reaksie op lyding uit en gebruik dit as aansporing van die gemeente dat hulle op dieselfde wyse sal optree:
Lied 421 "Die Here Jesus lewe vs 1,2,3′
(Opsioneel) Sang: Lied 414 "Juig verlostes, juig en sing vs 1,2"
Met publisering van hierdie liturgie is die aard van die landswye inperking/ opheffing daarvan/ omvang en aard van opheffing ens. onseker. Die liturgie word aangebied asof 'n normale erediens na inperking plaasvind.
Tot hier sou lidmate hierdie afgelope tyd verskillend beleef en ervaar het. Gee geleentheid dat lidmate hulle ervarings deel…
Voorlesing: Psalm 23 (OAV)
Psalm 23 op hierdie Goeie Herdersondag is 'n gemeenskaplike anker van geloof…
Lied 23 "My Heer, my Herder, laat niks my ontbreek nie (Cloete) 1,2,3"
Die Here is my Herder en bewaarder (Spies) 1,2,3
Geloofsvertroue: Johannes 10
Skriflesing: 1 Petrus 2:19-25
Dit was Jesus se voorreg om vir jou te ly; ag dit as 'n voorreg wanneer jy hierdie week teenstand
Voorganger 2: Die dood maak ons nie meer bang nie
2Maar hy wat deur die hek ingaan, is die skape se herder; 3vir hom maak die hekwagter oop. Die skape luister na die herder se stem. Hy roep sy skape op hulle name en lei hulle uit. 4Wanneer hy al sy skape uitgebring het, loop hy voor hulle uit, en die skape volg hom, omdat hulle sy stem ken.
7Toe het Jesus verder gesê: "Dit verseker Ek julle: Ek is die ingang vir die skape. 9Ek is die ingang; as iemand deur My ingaan, sal hy gered word. Hy sal in en uit gaan en weiding kry.
Voorganger: Ek glo in God die Vader, die Almagtige die Skepper van die hemel en die aarde.
Gemeente: Ek glo dat Hy my ook gemaak het.
Voorganger: Ek glo in Jesus Christus, sy eniggebore Seun, onse Here; wat ontvang is van die Heilige Gees, gebore is uit die maagd Maria.
Gemeente: Jesus het God aan my bekend gemaak.
Voorganger: Ek glo Jesus het gely onder Pontius Pilatus, dat Hy gekruisig is en begrawe is en ter helle neergedaal het, maar op die derde dag weer opgestaan het uit die dode, opgevaar het na die hemel en sit aan die regterhand van God die Almagtige Vader.
Gemeente: Ek glo Jesus het vir my gesterf en opgestaan.
Voorganger: Ek glo Jesus sal kom om te oordeel, die wat nog lewe en die wat reeds gesterf het.
Gemeente: Ek sien met vreugde uit na daardie dag.
Voorganger: Ek glo in die Heilige Gees.
Gemeente: Hy leef en werk ook in my.
Voorganger: Ek glo aan 'n heilige, algemene, Christelike kerk, die gemeenskap van die heiliges.
Gemeente: Ek is bly ek is ook deel van die liggaam van Christus.
Voorganger: Ek glo in die vergewing van sondes.
Gemeente: Ek aanvaar sy vergifnis.
Voorganger: Ek glo in die opstanding van die vlees en 'n ewige lewe.
Gemeente: Ek juig oor my lewe in God.
F209."U Het My Vir Uself Gemaak"
Vir die familie-oomblik sluit ons aan by die tema van "Goeie Herdersondag". Carolyn Brown het goeie idees tov werk met kinders en ons beveel dit graag aan…
(Afrikaanse vertaling hieronder aangeheg)
Sheep drown in running water. So, shepherd's must keep them
skape vreet gras… verduidelik die prentjie van skape in groen weivelde
waters waar vrede is beteken rustige drinkplek, nie stormende rivier nie
die herder moet sy skape weghou van gevaarlike druisende riviere en hulle by stil water laat drink
skape verdwaal maklik in klipskeure en by afgronde waar hulle nie self kan terugdraai nie
noem diere op wat graag skape sal vang
verbeel jou jy sien hulle oë blink in die donker nag
beskryf hoedat 'n herder 'n afgedwaalde skaap by 'n afgrond met sy staf om die nek haak en hom veilig terugtrek waar hy weer met al vier pote op gelyk grond staan
skilder 'n prentjie van 'n trop skape met hul lammers wat heerlik rustig op 'n grasgroen stuk veld wei
omdat die herder altyd vir sy skape sorg, volg hulle hom en luister hulle na sy stem
'n Inkleurprent. (Geen kopiereg)
Ons teksgedeelte handel oor die regte wyse waarop ons Christus moet navolg, veral wanneer dit swaar gaan. Dis nie sommer algemene teenspoed wat Petrus in gedagte het nie, maar lyding wanneer mens goed doen, wanneer jy onverdiende lyding ervaar.
Lyding bly aktueel in ons wêreld en spesifiek in Suid-Afrika.
Mens dink aan die ontsettende lyding wat Covid-19 vir soveel mense gebring het, en steeds bring. Dink daarby aan die mishandeling van en geweld teen vroue en kinders, die baie werklose mense, armoede, families waar kinders aan die hoof van hulle gesin is omdat beide ouers oorlede is en of elders werk en uitstedig bly. Dink ook aan swaarkry elders in die wêreld.
Ons teks handel egter nie oor algemene lyding nie. Dit handel oor lyding ter wille van Christus, lyding en swaarkry omdat jy Jesus navolg.
Benadeel weens Christus
Petrus pas dit toe (vers 18) op bediendes, eintlik slawe, wat deur hulle meesters benadeel word. Benadeel word omdat hulle aan Christus gehoorsaam is.
1. Hy het nie sonde gedoen nie.
2. Hy het nie bedrog gepleeg nie.
3. Hy het nie teruggeskel nie.
4. Hy het nie gedreig nie.
1. Hy het Homself aan God toevertrou wat regverdig oordeel.
2. Hy het ons sondes aan die kruishout gedra, sodat ons vir geregtigheid kan leef.
3. Hy het ons genees deur sy verwonding.
4. Hy het ons na God toe laat terugkeer.
Ons kultuur het nie plek vir lyding nie. Wanneer daar lyding is, dink ons daar is iets verkeerd. Ons wil lyding wegneem, verdoof, beveg, uit die pad vee.
Natuurlik is dit goed om die lyding van siekte, armoede, onreg en misbruik te beveg. Daar het baie seën en beter lewenskwaliteit uit die soeke om onkunde, siekte en onreg te bekamp, voortgespruit. Maar hier gaan dit om lyding ter wille van Christus.
Ons wil dikwels met oppervlakkige uitsprake die eis vir lyding terwille van Christus en die evangelie probeer ontsnap. Mense sê:
Petrus probeer in ons teks 'n verkeerde slawemoraal aan mense opdring, asof mense tevrede moet wees as hulle benadeel word word omdat hulle Christus volg;
Die evangelie tog nie van ons om vra om "selfmoord" te pleeg nie – hierdie teks kan nie beteken dat ons lyding moet kies nie;
Petrus kan sê wat hy wil, maar godsdiens is tog nie opium vir die volk is – godsdiens kan nie jou lyding verdoof nie, jou tevrede maak om swaar te kry nie, of om ongelukkige mense te onderdruk en hulle tevrede te hou.
Die Christelike liefde vra niks méér as om vir ander alles te gun (op sy tyd en plek) waarop ek self ook aanspraak maak nie.
Tog sê die evangelie:
Dit is genade by God om onskuldig te ly,
Ons is geroep om in Christus, wat bereid was om onskuldig te ly, se voetstappe te volg,
om onsself te verloën,
om lief te hê tot die uiterste punt van selfoorgawe en
om alles aan Hom wat regverdig oordeel oor te laat.
Dié evangeliewoord klink dikwels nie alleen hard en onwelkom in ons ore nie, maar word ook deur baie as (polities) naïef en onuitvoerbaar beskou.
En tog bly dit waar.
Era van Korona
Waar die verwoestende Koronavirus wat Covid-19 veroorsaak vir weke die nuustoneel oorheers, moet mens vra: wat sê hierdie teks vir hierdie situasie?
Die virus het ons getref nie deur ons eie toedoen nie. Dit vul ons egter met vrees en een medemens word 'n bedreiging vir 'n ander. Ons het kontak nodig, maar ons is bang vir mekaar. Dit is veral vrees vir die ander, die een wat ek nie ken nie, die een wat die draer van die siekte kan wees.
In hierdie tyd sonder ons ons af, beperk ons ons beweging as selfopoffering ter wille van ander. Ek het jou lief, ek is besorg oor jou, daarom betaal ek die prys wat nodig is om besmetting te verhoed.
Maar veral maak ons sin van die virus en die uitkoms deur aan Christus vas te hou. Christus se lyding en sterwe was juis sodat sonder en vernietiging nie meer die laaste woord oor ons lewens spreek nie. Daar is lewe na die dood. Die dood , siekte en pes is nie die einde nie. Dit is die deurgang na die ewige lewe.
Daar ly ons, en treur ons, soos mense wat hoop het.
Almal wat ly vir Christus word vertroos met die herinnering dat so 'n lewe van lyding tog nie tevergeefs is nie. Die laaste woord lê by God. Christene behoort hierdie pad vrolik te kan loop omdat hulle weet dat hulle in Christus se veilige sorg is as hulle waarlik op God vertrou.
Wegsending: 523 "Goddelike liefdebande vs 1,2,3,4"
Dit was Jesus se voorreg om vir jou te ly; ag dit as 'n voorreg wanneer jy hierdie week teenstand beleef omdat jy in sy voetspore volg.